**Kontrollutvalgets beretning 2022**

Kontrollutvalget for året 2022 har bestått av Birger Hungerholdt og Lasse Martinsen.

Vi har gjennomgått protokoll fra årsmøte 2021, styrets sakslister og møtereferater, samt andre dokumenter kontrollutvalget har funnet nødvendig å gjennomgå. Vi har gjennomgått styrets årsberetning for 2022, og det styrebehandlede årsregnskapet for 2022. Vi har foretatt regnskapsrevisjon og kontrollert resultatregnskap, balanse og noter. Det er fortatt stikkprøver på kostnader.

Kontrollutvalget har følgende merknader til forvaltning av klubben:

Som påpekt i fjor er styrereferatene ufullstendige og lite oversiktlige, og gjør det vanskelig for kontrollutvalget å danne seg et bilde av styrets virksomhet. Det synes fortsatt som om mange viktige beslutninger ikke er styrebehandlet. Kontrollutvalget pålegger nok en gang styret å utarbeide gode rutiner for styrearbeidet.

Beretningen fra de ulike grenene er til dels uoversiktlig, men gir et bilde av klubbens sportslige virksomhet.

Det fremlagte regnskapet gir god oversikt over klubbens totale økonomi, og regnskapet er bedre utarbeidet en noen gang.

Steinsåsen, 16. mars 2022

Birger Hungerholdt Lasse Martinsen